CELEX: 32020R1228
Language: et
Date: 2019-11-29 00:00:00
Title: Komisjoni rakendusmäärus (EL) 2020/1228, 29. november 2019, millega kehtestatakse rakenduslikud tehnilised standardid seoses väärtpaberistamise registrina registreerimise taotluse vormi ja kauplemisteabehoidla registreeringu laiendamise taotluse vormiga vastavalt Euroopa Parlamendi ja nõukogu määrusele (EL) 2017/2402 (EMPs kohaldatav tekst)

3.9.2020   
               
               
                  ET
               
               
                  Euroopa Liidu Teataja
               
               
                  L 289/330
               
            
         KOMISJONI RAKENDUSMÄÄRUS (EL) 2020/1228,
         29. november 2019,
         millega kehtestatakse rakenduslikud tehnilised standardid seoses väärtpaberistamise registrina registreerimise taotluse vormi ja kauplemisteabehoidla registreeringu laiendamise taotluse vormiga vastavalt Euroopa Parlamendi ja nõukogu määrusele (EL) 2017/2402
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. detsembri 2017. aasta määrust (EL) 2017/2402, millega kehtestatakse väärtpaberistamise üldnormid ning luuakse lihtsa, läbipaistva ja standarditud väärtpaberistamise erinormid, (1) eriti selle artikli 10 lõiget 8,
         ning arvestades järgmist:
         
                     (1)
                  
                  
                     Euroopa Väärtpaberiturujärelevalvele (ESMA) esitatavate väärtpaberistamise registrina registreerimise taotluse ja kauplemisteabehoidla registreeringu laiendamise taotluse ühtne vorm peaks tagama, et ESMA-le esitatakse kogu komisjoni delegeeritud määruse (EL) (2) kohaselt nõutav teave ja et ESMA-l on seda lihtne tuvastada.
                  
               
                     (2)
                  
                  
                     Nimetatud taotlustes sisalduv teave tuleb kindlasti esitada vormingus, mis võimaldab selle säilitamist tulevikus kasutamiseks ja taasesitamiseks. Seega tuleb taotlused esitada püsival andmekandjal.
                  
               
                     (3)
                  
                  
                     Selleks et hõlbustada nimetatud taotlustes esitatud teabe identifitseerimist, tuleb iga neis sisalduva dokumendi kohta esitada selle kordumatu viitenumber ja pealkiri. Samal põhjusel tuleks taotlejalt nõuda, et ta iga esitatud teabe juures viitaks delegeeritud määruse (EL) 2020/1230 sättele, millega asjaomane teave on seotud.
                  
               
                     (4)
                  
                  
                     Käesolev määrus põhineb rakenduslike tehniliste standardite eelnõul, mille ESMA on esitanud komisjonile.
                  
               
                     (5)
                  
                  
                     ESMA on kooskõlas Euroopa Parlamendi ja nõukogu määruse (EL) nr 1095/2010 (3)bi artikliga 15 korraldanud käesoleva määruse aluseks oleva rakenduslike tehniliste standardite eelnõu kohta avaliku konsultatsiooni, analüüsinud potentsiaalseid seonduvaid kulusid ja tulusid ning küsinud nimetatud määruse artikli 37 kohaselt loodud väärtpaberituru sidusrühmade kogu arvamust,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Registreerimise ja registreeringu laiendamise taotluse vorm
            
               1.   Taotleja, kes taotleb määruse (EL) 2017/2402 artikli 10 lõike 5 punkti a kohast väärtpaberistamise registrina registreerimist, täidab käesoleva määruse 1. lisas esitatud vormid.
            
            
               2.   Kauplemisteabehoidla, kes taotleb määruse (EL) 2017/2402 artikli 10 lõike 5 punkti b kohast registreeringu laiendamist, täidab käesoleva määruse 2. lisas esitatud vormid.
            
            
               3.   Lõigete 1 ja 2 kohaldamisel esitatakse taotlus:
               
                           a)
                        
                        
                           püsival andmekandjal, nagu see on määratletud Euroopa Parlamendi ja nõukogu direktiivi 2009/65/EÜ (4) artikli 2 lõike 1 punktis m;
                        
                     
                           b)
                        
                        
                           selliselt, et igale taotluses sisalduvale dokumendile on määratud kordumatu viitenumber.
                        
                     
         
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019
            
               
                  Komisjoni nimel
               
               
                  president
               
               Jean Claude JUNCKER
            
         
         
            (1)  ELT L 347, 28.12.2017, lk 35.
         
            (2)  2020/123029. novembri 2019. aasta delegeeritud määrus (EL) 2020/1230, millega täiendatakse Euroopa Parlamendi ja nõukogu määrust (EL) 2017/2402 seoses regulatiivsete tehniliste standarditega, millega määratakse kindlaks väärtpaberistamise registri registreerimise taotluse üksikasjad ja kauplemisteabehoidla registreeringu laiendamise lihtsustatud taotluse üksikasjad (vt käesoleva Euroopa Liidu Teataja lk 345).
         
            (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 176/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
         
            (4)  Euroopa Parlamendi ja nõukogu 13. juuli 2009. aasta direktiiv 2009/65/EÜ vabalt võõrandatavatesse väärtpaberitesse ühiseks investeeringuks loodud ettevõtjaid (eurofondid) käsitlevate õigus- ja haldusnormide kooskõlastamise kohta (ELT L 302, 17.11.2009, lk 32).
      
      
         
            I LISA
            
               Väärtpaberistamise registrina registreerimise taotluse vormid
            
            
               Tabel 1
            
            
               Üldine teave
            
            
                        Taotluse kuupäev
                     
                  
                        Väärtpaberistamise registri ärinimi
                     
                  
                        Registrijärgne asukoht ja äritegevuse valdkond
                     
                  
                        Juriidilise isiku tunnus (LEI), mis on registreeritud juriidilise isiku ülemaailmse tunnuse sihtasutuse andmebaasis
                     
                  
                        Väärtpaberistamise registri juriidiline aadress
                     
                  
                        Kõigi väärtpaberistamise registri tütarettevõtjate juriidilised aadressid
                     
                  
                        Kõigi väärtpaberistamise registri filiaalide juriidilised aadressid
                     
                  
                        Väärtpaberistamise registri veebisaidi ühtne ressursilokaator (URL)
                     
                  
                        Väärtpaberistamise liigid, riski ülekandmise meetodid ja aluspositsioonide liigid, mille jaoks taotluse esitanud register registreerimist taotleb
                     
                  
                        Kui taotlejal on oma asutamisjärgse liikmesriigi pädeva asutuse antud tegevusluba või kui ta on sellise asutuse poolt registreeritud, asutuse nimi ja tegevusloa või registreerimise viitenumber
                     
                  
                        Taotluse eest vastutava(te) isiku(te) nimi/nimed
                     
                  
                        Taotluse eest vastutava(te) isiku(te) kontaktandmed
                     
                  
                        Väärtpaberistamise registri nõuetele vastavuse eest vastutava(te) isiku(te) (või muude väärtpaberistamise registri nõuetele vastavuse hindamisega tegelevate töötajate) nimi/nimed
                     
                  
                        Väärtpaberistamise registri nõuetele vastavuse eest vastutava(te) isiku(te) (või muude väärtpaberistamise registri nõuetele vastavuse hindamisega tegelevate töötajate) kontaktandmed seoses peamiste väärtpaberistamisteenuste pakkumisega
                     
                  
                        Võimaliku emaettevõtja nimi
                     
                  
                        Võimaliku emaettevõtja juriidilise isiku tunnus (LEI), mis on registreeritud ülemaailmse juriidilise isiku tunnuse sihtasutuse andmebaasis
                     
                  
                        Võimaliku emaettevõtja juriidiline aadress
                     
                  
                        Võimaliku emaettevõtja vastutava järelevalveasutuse nimi
                     
                  
                        Võimaliku emaettevõtja vastutava järelevalveasutuse viitenumber
                     
                  
                        Võimaliku põhiemaettevõtja nimi
                     
                  
                        Võimaliku põhiemaettevõtja juriidilise isiku tunnus (LEI), mis on registreeritud ülemaailmse juriidilise isiku tunnuse sihtasutuse andmebaasis
                     
                  
                        Võimaliku põhiemaettevõtja juriidiline aadress
                     
                  
                        Võimaliku põhiemaettevõtja vastutava järelevalveasutuse nimi
                     
                  
                        Võimaliku põhiemaettevõtja vastutava järelevalveasutuse viitenumber
                     
                  
               
            
               Tabel 2
            
            
               Dokumendiviited
                (1)
            
            
                        Komisjoni delegeeritud määruse (EL) 2020/1230 säte, mis sisaldab dokumendis käsitletava teabe esitamise nõuet
                     
                     
                        Dokumendi kordumatu viitenumber
                     
                     
                        Dokumendi pealkiri
                     
                     
                        Dokumendi peatükk või jagu või lehekülg, kus teave on esitatud, või teabe esitamata jätmise põhjus
                     
                  
               (1)  Kogu komisjoni delegeeritud määruse (EL) 2020/1230 kohaselt nõutava teabe kohta, välja arvatud selle artikli 2 lõike 2 punktid a–c, e, f, h ja i ning artikli 7 lõige 2.
         
      
      
         
            II LISA
            
               Kauplemisteabehoidla registreeringu laiendamise taotluse vormid
            
            
               Tabel 1
            
            
               Üldine teave
            
            
                        Taotluse kuupäev
                     
                  
                        Taotleja kauplemisteabehoidlana registreerimise kuupäev
                     
                  
                        Väärtpaberistamise registri ärinimi
                     
                  
                        Juriidilise isiku tunnus (LEI), mis on registreeritud juriidilise isiku ülemaailmse tunnuse sihtasutuse andmebaasis
                     
                  
                        Väärtpaberistamise registri juriidiline aadress
                     
                  
                        Kõigi väärtpaberistamise registri tütarettevõtjate juriidilised aadressid
                     
                  
                        Kõigi väärtpaberistamise registri filiaalide juriidilised aadressid
                     
                  
                        Väärtpaberistamise registri veebisaidi ühtne ressursilokaator (URL)
                     
                  
                        Juriidilise isiku tunnus (LEI), mis on registreeritud juriidilise isiku ülemaailmse tunnuse sihtasutuse andmebaasis
                     
                  
                        Väärtpaberistamise liigid, riski ülekandmise meetodid ja aluspositsioonide liigid, mille jaoks taotluse esitanud register registreerimist taotleb
                     
                  
                        Kui taotlejal on oma asutamisjärgse liikmesriigi pädeva asutuse antud tegevusluba või kui ta on sellise asutuse poolt registreeritud, asutuse nimi ja tegevusloa või registreerimise viitenumber
                     
                  
                        Taotluse eest vastutava(te) isiku(te) nimi/nimed
                     
                  
                        Taotluse eest vastutava(te) isiku(te) kontaktandmed
                     
                  
                        Väärtpaberistamise registri nõuetele vastavuse eest vastutava(te) isiku(te) (või muude väärtpaberistamise registri nõuetele vastavuse hindamisega tegelevate töötajate) nimi/nimed seoses peamiste väärtpaberistamisteenuste pakkumisega
                     
                  
                        Väärtpaberistamise registri nõuetele vastavuse eest vastutava(te) isiku(te) (või muude väärtpaberistamise registri nõuetele vastavuse hindamisega tegelevate töötajate) kontaktandmed
                     
                  
               
            
               Tabel 2
            
            
               Dokumendiviited
                (1)
            
            
                        Komisjoni delegeeritud määruse (EL) 2020/1230 säte, mis sisaldab dokumendis käsitletava teabe esitamise nõuet.
                     
                     
                        Dokumendi kordumatu viitenumber
                     
                     
                        Dokumendi pealkiri
                     
                     
                        Dokumendi peatükk või jagu või lehekülg, kus teave on esitatud, või teabe esitamata jätmise põhjus
                     
                  
               (1)  Kogu komisjoni delegeeritud määruse (EL) 2020/1230 kohaselt nõutava teabe kohta, välja arvatud selle artikli 2 lõike 2 punktid a–c, e, f, h ja i ning artikli 7 lõige 2.